CELEX: 32006R1056
Language: sl
Date: 2006-07-12 00:00:00
Title: Uredba Komisije (ES) št. 1056/2006 z dne  12. julija 2006  o uvrstitvi določenega blaga v kombinirano nomenklaturo

13.7.2006   
            
            
               SL
            
            
               Uradni list Evropske unije
            
            
               L 192/6
            
         
      UREDBA KOMISIJE (ES) št. 1056/2006
   z dne 12. julija 2006
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87, z dne 23. julija 1987, o tarifni in statistični nomenklaturi ter o skupni carinski tarifi (1), zlasti člena 9(1)(a) uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, opisano v stolpcu 1 preglednice iz priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3.
            
         
               (4)
            
            
               Primerno je zagotoviti, da se po določbah iz člena 12(6) Uredbe Sveta (EGS) št. 2913/92, z dne 12. oktobra 1992, o Carinskem zakoniku Skupnosti (2), imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Ukrepi, predvideni v tej uredbi, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz priloge, je uvrščeno v kombinirano nomenklaturo pod oznako KN iz stolpca 2 navedene preglednice.
   Člen 2
   Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. julija 2006
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 996/2006 (UL L 179, 1.7.2006, str. 26).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Uredbo Evropskega parlamenta in Sveta (ES) št. 648/2005 (UL L 117, 4.5.2005, str. 13).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Prenosni aparat z baterijskim napajanjem za digitalno snemanje in reprodukcijo zvoka in slike, ki v enojnem ohišju vsebuje naslednje glavne komponente:
                              
                                          —
                                       
                                       
                                          trdi disk s shranjevalno zmogljivostjo 30 GB;
                                       
                                    
                                          —
                                       
                                       
                                          barvni zaslon z diagonalno izmero 6,35 cm (2,5 inča);
                                       
                                    
                                          —
                                       
                                       
                                          mikrofon in
                                       
                                    
                                          —
                                       
                                       
                                          radijski sprejemnik.
                                       
                                    Aparat podpira naslednje formate: MPEG1, MPEG2, MPEG4, DivX, XviD, WMV, MJPEG, MP3 in WMA.
                              Aparat se lahko za prenos ali nalaganje medijskih datotek preko USB-vrat poveže z napravo za avtomatsko obdelavo podatkov. Poleg tega se lahko preko avdio/video vmesnika poveže z različnimi aparati.
                              Shrani lahko do 15 000 skladb, 120 ur digitalnega videa ali do 25 000 fotografij. Snema lahko tudi glas.
                           
                        
               
                  8521 90 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVI in besedilo k oznakama KN 8521 in 8521 90 00.
                  Ker ima aparat določeno funkcijo, je njegova uvrstitev med pomnilniške enote pod tarifno številko 8471 izključena (opombi 5(B) in 5(E) k 84. poglavju).
                  Glede na zmogljivost aparata je njegova glavna funkcija snemanje in reprodukcija slike, kot določa tarifna številka 8521. Zato je uvrstitev pod tarifni številki 8520 in 8527 izključena.
                  Izdelek ni niti aparat za sprejem televizijskega signala niti video monitor, zato je uvrstitev pod tarifno številko 8528 izključena.
                  Ker je funkcija aparata navedena drugje v 85. poglavju (tarifna številka 8521), je uvrstitev pod tarifno številko 8543 izključena.
               
            
                  
                              2.
                           
                           
                              Izdelek je sestavljen iz:
                              
                                          —
                                       
                                       
                                          svinčnika s kroglico z zamenljivim polnilom in
                                       
                                    
                                          —
                                       
                                       
                                          bliskovnega pomnilnika z zmogljivostjo 128 MB in vmesnika USB, ki se lahko priključi na USB vrata naprave za avtomatsko obdelavo podatkov.
                                       
                                    Komponenti se lahko uporabljata samostojno.
                           
                        
               
                  8523 90 90
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature in besedilo k oznakam KN 8523, 8523 90 in 8523 90 90.
                  Izdelek je sestavljen iz svinčnika z bliskovnim pomnilnikom USB. Glede na vrednost komponent je izdelek namenjen predvsem shranjevanju podatkov (tarifna številka 8523).
                  Funkcija bliskovnega pomnilnika USB je enaka funkciji kartice z bliskovnim pomnilnikom, tj. začasno shranjevanje digitalnih podatkov (vključno z datotekami MP3). Zaradi vmesnika USB se ta funkcija ne spremeni. Bliskovni pomnilnik USB tako ni naprava za avtomatsko obdelavo podatkov ali njena enota. Zato je uvrstitev pod tarifno številko 8471 izključena (opomba 5(E) k 84. poglavju).
               
            
                  
                              3.
                           
                           
                              Izdelek je sestavljen iz:
                              
                                          —
                                       
                                       
                                          zapestne ure, ki ima samo mehanični prikazovalnik in
                                       
                                    
                                          —
                                       
                                       
                                          bliskovnega pomnilnika z zmogljivostjo 128 MB in vmesnika USB, ki se lahko priključi na USB vrata naprave za avtomatsko obdelavo podatkov.
                                       
                                    Komponenti se lahko uporabljata samostojno.
                           
                        
               
                  8523 90 90
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature in besedilo k oznakam KN 8523, 8523 90 in 8523 90 90.
                  Izdelek je sestavljen iz ročne ure z bliskovnim pomnilnikom USB. Glede na vrednost komponent je izdelek namenjen predvsem shranjevanju podatkov (tarifna številka 8523).
                  Funkcija bliskovnega pomnilnika USB je enaka funkciji kartice z bliskovnim pomnilnikom, tj. začasno shranjevanje digitalnih podatkov (vključno z datotekami MP3). Zaradi vmesnika USB se ta funkcija ne spremeni. Bliskovni pomnilnik USB tako ni naprava za avtomatsko obdelavo podatkov ali njena enota. Zato je uvrstitev pod tarifno številko 8471 izključena (opomba 5(E) k 84. poglavju).
               
            
                  
                              4.
                           
                           
                              Osem majhnih plastičnih kock, z 48 ploskvami, povezanih na dveh robovih.
                              Položaj kock se lahko spreminja, tako da se ustvarijo geometrijske oblike s pravilnimi slikami.
                           
                        
               
                  9503 60 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature in besedilo k oznakam KN 9503, 9503 60 in 9503 60 90.
                  Ker je treba kocke premikati, da se sestavijo pravilne slike, velja izdelek za sestavljanko.